**Polgár Város Önkormányzat Képviselő-testületének**

**25/2014. (XI. 28.) önkormányzati rendelete**

**a szociális igazgatásról és ellátásokról**

Polgár Város Önkormányzatának Képviselő-testülete az Alaptörvény 32. cikkének (2) bekezdésében meghatározott eredeti jogalkotói hatáskörében, a szociális igazgatásról és szociális ellátásokról szóló 1993. évi III. törvény (a továbbiakban: Szt.) 1. § (2) bekezdésében, 10. § (1) bekezdésében, 25. § (3) b) pontjában, 26. §, 32. § (3), 33. § (7) bekezdésében, 38. § (9), 45. § (1) bekezdésében, 50. § (3) bekezdésében kapott felhatalmazás alapján, valamint Magyarország helyi önkormányzatairól szóló 2011. évi CLXXXIX tv. 13. § (1) bekezdés 8. pontjában meghatározott feladatkörében eljárva, Polgár Város Önkormányzat Képviselő-testületének az önkormányzat és szervei Szervezeti és Működési Szabályzatáról szóló 20/2014. (X. 27.) önkormányzati rendelet 5. számú mellékletében biztosított véleményezési jogkörében eljáró Polgár Város Önkormányzatának Humánfeladatok és ügyrendi bizottsága, valamint a Pénzügyi és gazdasági bizottsága véleményének kikérésével az alábbi rendeletet alkotja:

**A rendelet célja, alapelvei**

1. **§**

(1) A rendelet célja, hogy a Képviselő-testület eleget tegyen az Szt. által előírt szabályozási kötelezettségének, és a felnőtt korúakra vonatkozó szociális gondoskodás hatáskörébe tartozó feladatait tekintve megállapítsa az egyes ellátásokra való jogosultság feltételeit, az eljárás és az ellenőrzés rendjét.

(2) Az önkormányzat kinyilvánítja, hogy az általa biztosított és megszervezett szociális gondoskodás célja és rendeltetése az, hogy segítséget nyújtson azoknak, akik életkoruk, egészségi állapotuk, jövedelmi és vagyoni helyzetük folytán problémáik megoldására önerőből nem képesek.

**A rendelet hatálya**

**2. §**

(1) A rendelet hatálya kiterjed az Szt. 3. §‑ában foglalt személyekre.

(2) Az önkormányzat hatáskörére és illetékességére tekintet nélkül köteles az arra rászorulónak – ideértve az Szt. 3. § (2) bekezdésében és a közigazgatási hatósági eljárás és szolgáltatás általános szabályairól szóló 2004. évi CXL. törvény (a továbbiakban:Ket.) 21. § (1) bekezdés a) pontjában foglalt személyeket is – önkormányzati segélyt, étkezést, illetve szállást biztosítani, ha ennek hiánya az arra rászoruló személy életét, testi épségét veszélyezteti.

**Hatásköri és eljárási rendelkezések**

**3. §**

(1) E rendeletet az Szt.-vel és a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló módosított 63/2006.(III.27.) Kormányrendelettel, továbbá az egyes szociális ellátások folyósításának és elszámolásának szabályairól szóló módosított 62/2006.(III.27.) Kormányrendelettel és a személyes gondoskodást nyújtó ellátások térítési díjairól szóló 29/1993.(II. 17.) Kormányrendelettel együtt kell alkalmazni.

(2) A képviselő-testület a Humánfeladatok és ügyrendi bizottság hatáskörébe utalja az önkormányzati segély elbírálásával kapcsolatos ügyeket.

(3) A képviselő-testület a jegyző hatáskörébe utalja a méltányossági közgyógyellátás elbírálásával kapcsolatos ügyeket.

(4) Normatív lakásfenntartási támogatás esetében a lakókörnyezet rendezettségére a foglalkoztatást helyettesítő támogatás esetében meghatározott szabályokat kell alkalmazni.

**4. §**

Amennyiben a szociális ellátást kérő az általa kérelmezett ellátás helyett más ellátásra lenne jogosult, erre a tényre a figyelmét fel kell hívni, illetőleg amennyiben a benyújtott iratok alapján annak feltételei fennállnak, az ellátást részére hivatalból meg kell állapítani.

**5. §**

(1) A rendelet által alkalmazott fogalmak értelmezésére az Szt. 4. §‑ában, a jövedelemszámításnál a 10. §-ban foglaltakat kell alkalmazni.

(2) A kérelmező által benyújtott jövedelemnyilatkozathoz minden esetben csatolni kell a jövedelem valódiságát igazoló iratokat. Ezek különösen a következők lehetnek: a munkáltató által kiadott kereseti igazolás, rendszeres pénzellátásoknál az azt megalapozó határozat, a NYUFIG által tárgyév elején kiadott igazolás, kifizetési bizonylat, igazolás, szerződés stb.

(3) Nincs szükség igazolásra azon adatok tekintetében, melyek az önkormányzat nyilvántartásaiban fellelhetőek, illetve a Ket. 36. § alapján az önkormányzat maga szerez be.

**6. §**

(1) A döntésre jogosult szerv döntését a benyújtott kérelem, annak mellékletei, valamint szükség esetén környezettanulmány alapján köteles meghozni.

(2) Mellőzni kell a környezettanulmány felvételét, ha a kérelmező a kérelem benyújtását megelőző 6 hónapon belül már valamilyen ellátásban részesült, és vélelmezhető, hogy körülményeiben nem állt elő változás.

(3) A pénzbeli támogatást – általános szabályként a kérelmező által megjelölt pénzintézetnél vezetett folyószámlára kell utalni. Ennek hiányában postautalvány vagy házipénztári kifizetés útján jut el a jogosulthoz a támogatás.

(4) Amennyiben a döntésre jogosult a szociális ellátás igénylésére vonatkozó kérelemben foglaltaknak helyt ad, az ügyben egyszerűsített döntés hozható.

**Pénzbeni ellátások**

**7. §**

Az ellátások formái aktív korúak ellátása, önkormányzati segély.

**Természetbeni ellátások**

**8.§**

Az ellátások formái önkormányzati segély, méltányossági közgyógyellátás.

**Aktív korúak ellátása**

**9. §**

(1) A rendszeres szociális segély megállapításának feltétele, hogy vállalja a települési önkormányzat által kijelölt szervvel történő együttműködést.

(2) Az aktív korú nem foglalkoztatott személy a rendszeres szociális segély megállapításának és folyósításának feltételeként az Szt.-ben meghatározottakon kívül Polgár Város Önkormányzatával és Polgár Város Önkormányzata fenntartásában lévő Polgári Szociális Központ Családsegítő Szolgálatával köteles együttműködni és a beilleszkedést segítő programban részt venni.

(3) A Családsegítő Szolgálatnál nyilvántartásba veteti magát, írásban megállapodik a beilleszkedést segítő programról, valamint teljesíti az abban foglaltakat.

A beilleszkedést segítő programok típusai:

a) mentálhigiénés, életmód formáló egyéni és csoportos foglalkozás (Menta-kör, Férfi-klub)

b) egyéni készség-, és képességfejlesztő foglalkozás (Munkatanácsadás),

c) életvezetési tanácsadás.

(4) A nem foglalkoztatott személy a Családsegítő Szolgálattal történő együttműködés

keretében az alábbiak szerint köteles eljárni:

a) meg kell jelennie a jogosultságát megállapító határozat jogerőre emelkedését követő tizenöt munkanapon belül a Szolgálatnál,

b) részt kell vennie az egyéni élethelyzetéhez igazodó beilleszkedését segítő program kidolgozásában,

c) megállapodást kell kötnie a beilleszkedést segítő program megvalósítására a nyilvántartásba vételtől számított egy hónapon belül,

d) eleget kell tennie a beilleszkedését segítő programra kötött megállapodásban foglaltaknak,

e) háromhavonta meg kell jelennie a Szolgálatnál,

f) folyamatosan kapcsolatot kell tartania a Szolgálat munkatársával.

(5) A nem foglalkoztatott személy az együttműködési kötelezettségét megszegi, ha:

a) nem jelenik meg a (4) bekezdés a) pontjában előírt határidőben a Szolgálatnál,

b) nem teljesíti a beilleszkedési programban foglaltakat,

c) nem tartja be az együttműködés eljárási szabályait.

(6) Az együttműködési kötelezettség megszegése esetén a Szolgálat az alábbiak szerint jár el:

a) az (5) bekezdés a), b), c) pontjaiban foglalt esetekben három munkanapon belül megkeresi a jogosultat, és megvizsgálja a mulasztás okát. Amennyiben a nem foglalkoztatott személy

aa) önhibáján kívül nem tett eleget kötelezettségének – melyet az akadályoztatás megszűnését követő nyolc napon belül igazolni köteles – akkor megkezdi, illetve folytatja az együttműködést;

ab) önhibájából nem tett eleget kötelezettségének, öt munkanapon belül jelzi a jogosultságot megállapító szervnek az együttműködés létrejöttének elmaradását, illetve megszegését.

(7) A Polgári Szociális Központ évente április 30-ig köteles írásban megküldeni a beilleszkedési program éves értékelését a Jegyzőnek.

**Foglalkoztatást helyettesítő támogatásra való jogosultság egyéb feltételei**

**10. §**

(1) Az aktív korúak ellátását kérelmező személy, az Szt. 33. § (1)-(6) bekezdésén túl, a jogosultság egyéb feltételeként köteles házának, kertjének rendben tartására az alábbiak szerint:

a) az általa lakott ingatlan udvarán, valamint a lakásban egy-egy darab szeméttároló edény elhelyezése és rendeltetésszerű használata,

b) a lakáshoz tartozó udvar, kert rendben tartása, különös tekintettel az esetlegesen ott található szemét és lom eltávolítására,

c) az ingatlanhoz tartozó kert rendeltetésszerű használata, művelése, gyomtalanítása,

d) az ingatlan előtti járdának (járda hiányában egy méter széles területsávnak), a járda melletti zöldsáv úttestig terjedő teljes területének, legfeljebb az épület 10 méteres körzetén belüli területének a gondozása, tisztán tartása, szemét- és gyommentesítése, különös tekintettel az árok és áteresz rendben tartására,

1. a lakás rendeltetésszerű használata és a lakás folyamatos tisztán tartása, takarítása,
2. az ingatlan valamint a hozzá tartozó kert, udvar rágcsálóktól, kártevőktől való mentesítése.

(2) A kérelmező köteles az (1) bekezdésben felsorolt állapotról az aktív korúak ellátása iránti kérelemmel egyidejűleg a lakókörnyezete rendezettségéről nyilatkozni, majd a megfelelő állapotot, a jogosultság megállapítását követően is fenntartani.

(3) Az Szt. 34. § (2) bekezdése, valamint 36. § (2) bekezdésében foglaltakon túl meg kell szüntetni az aktív korúak ellátására való jogosultságát annak, aki az e §-ban foglalt kötelezettségét nem teljesíti, vagy nem gondoskodik annak fenntartásáról, illetve az ellenőrzés után a felszólítási kötelezettségnek sem tesz eleget.

(4) A jogosultság feltételeként e rendeletben foglalt szabályok betartását a Polgármesteri Hivatal munkatársai ellenőrizhetik.

**Rendszeres szociális segélyre való jogosultság egyéb feltételei**

**11. §**

(1)Az Szt. 37. § (1) bekezdés d) pontja alapján a jegyző – az Szt. 37. § (1) bekezdés a)-c) pontjában foglaltakon túl – az aktív korúak ellátására jogosult személy részére rendszeres szociális segélyre való jogosultságot állapít meg, családi körülményeire, egészségi vagy mentális állapotára tekintettel.

a) Családi körülmények:

aa) az egészségi és mentális problémával küzdő családtag felügyeletének, ápolásának szükségessége megalapozza a mentesség biztosítását azon esetekben, ahol egyéb szociális/egészségügyi szolgáltatások, ellátások igénybevételével a családtag ellátása nem biztosítható,

ab) fogyatékos gyermeket nevelő szülő, amennyiben nem részesül ápolási díjban,

ac) súlyos, tartósan beteg hozzátartozót ápoló személy, amennyiben az ápolást maga végzi és nem részesül ápolási díjban.

b) Egészségi állapot:

ba) az az aktív korúak ellátására jogosult személy, aki az ellátásra való jogosultság kezdő napján, vagy a foglalkoztatást helyettesítő támogatás folyósítása alatt a Nemzeti Rehabilitációs és Szociális Hivatal (a továbbiakban: NRSZH) vizsgálata szerint legalább 40 % mértékű egészségkárosodása áll fenn,

bb) várandós nők.

c) Mentális állapot: munkavégzést akadályozó krónikus vagy pszichés betegséggel, valamint szenvedélybetegséggel küzdő, de az NRSZH által megállapított munkaképesség-csökkenéssel nem rendelkező személyek.

(2) Az (1) bekezdésben meghatározott állapot fennállásának igazolásához csatolnia kell:

a)  egészségkárosodott személy vonatkozásában a Rehabilitációs Szakigazgatás Szervnek az egészségkárosodás minősítését tartalmazó érvényes és hatályos szakhatósági állásfoglalását vagy szakvéleményét,

b)    a veszélyeztetett terhességről szóló szakorvosi igazolást,

c)    a várandós anya esetén a nőgyógyász szakorvos igazolását vagy a terhes-gondozási kiskönyvet,

d)    a cselekvőképességet korlátozó gondnokság megállapításáról szóló gyámhivatali határozatot,

e) pszichiátriai, vagy szenvedélybetegségben szenvedő személy vonatkozásában a pszichiátriai-, vagy addiktológus szakorvos vagy kezelőorvos igazolását a gyógykezelésben való részvételről, illetve annak várható időpontjáról, vagy a pszichiátriai illetve szenvedélybetegek közösségi ellátását nyújtó intézmény vezetőjének szakorvosi igazoláson alapuló javaslatát,

f) foglalkoztatás-egészségügyi orvosi igazolást

g) egyéb szakorvosi igazolást.

**Pénzbeni ellátás**

**Önkormányzati segély**

**12. §**

(1) Az önkormányzat az e rendeletben meghatározottak szerint nyújt önkormányzati segélyt eseti jelleggel a létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gonddal küzdő családok, illetve személyek részére, elsősorban a Szt. 45. § (4) bekezdésében meghatározott esetekben.

(2) Önkormányzati segély igényelhető:

a) átmenetileg nehéz anyagi helyzetbe került személy vagy család kiadásainak mérséklésére

b) eseti gyógyszerkiadás mérséklésére

c) gyermek és fiatal felnőtt rászorultságára tekintettel nyújtott pénzbeli és természetbeni támogatásra

d) elhunyt személy eltemettetési költségeihez való hozzájárulásra.

(3) Önkormányzati segély állapítható meg annak a személynek, akinek családjában az egy főre jutó havi jövedelem az öregségi nyugdíj mindenkori legkisebb összegének 130 %-át, egyedül élő vagy egyedül álló esetén a 150 %-át nem haladja meg.

(4) Az önkormányzati segély egyszeri összege nem lehet kevesebb, mint 3000.-Ft.

(5) Önkormányzati segélyben közös háztartásban élők esetén egyszerre csak egy személy részesülhet.

(6) Önkormányzati segély méltányosságból is megállapítható annak a személynek, akinek jövedelme a rendeletben foglalt feltételeknek nem felel meg, de rendkívüli élethelyzetbe került. Rendkívüli élethelyzetnek minősülnek a (2) bekezdésben foglalt esetek.

**13. §**

(1) Az e rendeletben foglalt ellátási formákra a kérelmet az erre rendszeresített formanyomtatványok kitöltésével a Polgári Polgármesteri Hivatalhoz kell benyújtani az alábbi mellékletekkel:

a) igazolások, nyilatkozatok: az igénylő és a vele közös lakásban, ott bejelentett lakóhellyel vagy tartózkodási hellyel rendelkező közeli hozzátartozók jövedelmi-, vagyoni viszonyairól,

b) ha az érintett nem rendelkezik jövedelemmel, az erről szóló nyilatkozata, valamint regisztrált álláskeresői státuszáról szóló hatósági bizonyítvány,

c) valamint a kért ellátás igényléséhez jogszabályban előírt külön igazolások.

(2) A havi rendszerességgel folyósított támogatásokat a Polgári Polgármesteri Hivatal folyósítja minden hónap 5. napjáig.

(3) Az esetenként megállapított ellátásokat a Polgári Polgármesteri Hivatal folyósítja a döntést követő 8 napon belül.

(4) Az ellátások kifizetése történhet: lakossági folyószámlára való utalással vagy házipénztárból történő kifizetéssel.

(5) Amennyiben a hatáskör gyakorlója hivatalos tudomására jut vagy kérelmező életkörülményeire alapozva a jövedelemnyilatkozatban foglaltakat a döntéshozó vitatja, kérelmezőnél környezettanulmányt végezhet a Polgári Polgármesteri Hivatal.

(6) A hatáskörrel rendelkező az önkormányzati segély felhasználásának ellenőrzése keretében a felhasználást alátámasztó dokumentumok (számla, nyugta, jegyzőkönyv stb.) becsatolására hívhatja fel a jogosultat.

**14. §**

(1) Elhunyt személy eltemettetésének költségeihez való hozzájárulására igényelt önkormányzati segélyre jogosult az eltemettető, ha

a) családjában az egy főre számított családi jövedelemhatár az öregségi nyugdíj mindenkori legkisebb összegének 130 %-át,

b) egyedül élő személy esetén az öregségi nyugdíj mindenkori legkisebb összegének legfeljebb 150 %-a.

(2) Az elhunyt személy eltemettetésének költségeihez való hozzájárulásra igényelt önkormányzati segély megállapítása iránti kérelemhez csatolni kell a temetés költségeiről az eltemettető nevére kiállított számla eredeti példányát és a halotti anyakönyvi kivonatot.

(3) Az elhunyt személy eltemettetésének költségeihez való hozzájárulásra igényelt önkormányzati segély összege a helyben szokásos legolcsóbb temetési költség mértékének 10 %-a.

(4) Amennyiben a temetési segély megállapítására a 63/2006. (III.27.) Kormányrendelet 33.§ a szerint kerül sor, a határozatban elő kell írni az utólagos elszámolási kötelezettséget.

Amennyiben e kötelezettségét a segélyben részesülő nem teljesíti, vele szemben úgy kell eljárni, mint aki az ellátást jogosulatlanul és rosszhiszeműen vette igénybe.

**Természetbeni ellátás**

**Önkormányzati segély**

**15. §**

(1) A természetben nyújtott átmeneti segély formája élelmiszercsomag, élelmiszervásárlási utalvány, tüzelővásárlási utalvány, tüzelőanyag vagy a segély meghatározott célra történő átutalása – ide értve a személyes gondoskodás körébe tartozó szociális étkezés térítési díjának támogatására szolgáló összeget – lehet.

A szociális étkezés térítési díjának támogatására szóló összeg mértéke 100.-Ft/fő/igénybe vett étkezés.

(2) A szociális étkezés térítési díjának támogatását egy családban egy fő veheti igénybe, kivéve, ha fogyatékkal élő személy ellátásáról gondoskodik, illetve, ha a családban fogyatékkal élő, önmagát ellátni képtelen személy él.

(3) A bizottság méltányossági jogkörében eljárva étkezési térítési támogatást állapíthat meg annak a személynek, akiknek jövedelme a rendeletben meghatározott összeghatárt max. 10%-al haladja meg.

(4) A bizottság házi segítségnyújtás térítési díjának 50 %-os támogatását állapítja meg, annak, aki ezt a szolgáltatást jogosultságánál fogva a Polgári Szociális Központnál igénybe veszi.

**16. §**

(1) A bizottság szociális tűzifa, tüzelőanyag juttatásra való jogosultságot állapíthat meg annak a személynek, akinek a háztartásában az egy főre jutó jövedelem összege nem haladja meg az öregségi nyugdíj mindenkori legkisebb összegének 300 %-át.

(2) A bizottság méltányossági jogkörében eljárva tüzelőanyag juttatást állapíthat meg annak a személynek, akinek a jövedelme a rendeletben meghatározott összeghatártól 20 %-al eltér. Méltánylást érdemlő körülmények: rokkantság, fogyatékosság, 70. életévet betöltött személy, tartós munkanélküliség, ápolási díjban részesülők, gondnokolt személyek, közgyógyellátásban részesülők.

**17. §**

(1) Polgár Város Önkormányzata a szociálisan rászorulóknak, egyszeri vissza nem térítendő szennyvízközmű-fejlesztési támogatást nyújt lakóházuk szennyvízcsatorna-bekötéséhez, és az átvételi díj megfizetéséhez, a beruházás megvalósítása érdekében.

(2) A támogatás megállapításának feltételei:

a) az egy főre jutó jövedelem mértékétől függetlenül, amennyiben a kérelmező

családjában legalább egy személy rendszeres szociális ellátásban részesül, vagy egyedül élőként rendszeres szociális ellátásban részesül,

b) a családban az egy főre jutó jövedelem az öregségi nyugdíj mindenkori legkisebb összegének 300 %-át (85.500 Ft) nem haladja meg

c) a családban az egy főre jutó jövedelem az öregségi nyugdíj mindenkori legkisebb összegének 300 %-át (85.500 Ft) meghaladja

(3) A támogatás mértéke:

a) A (2) bekezdés a) pontja szerinti kérelmezőknek a közmű bekötés fajlagos költségének, az átvételi díjnak és – amennyiben felmerül – az érdekeltségi hozzájárulás összegének a 100 %-a;

b) A (2) bekezdés b) pontja szerinti kérelmezőknek a közmű bekötés fajlagos költségének, az átvételi díjnak és – amennyiben felmerül – az érdekeltségi hozzájárulás összegének 75 %-a;

c) A (2) bekezdés c) pontja szerinti kérelmezőknek a közmű bekötés fajlagos költségének, az átvételi díjnak és – amennyiben felmerül – az érdekeltségi hozzájárulás összegének 50 %-a.

(4) A szennyvízközmű-támogatás megállapításának feltétele, hogy a kérelmező becsatolja a közüzemi szolgáltatóval kötött szerződést és az átvételi díjról szóló számlát, valamint a bekötés költségeiről szóló számlát.

(5) A támogatás megállapításának feltétele, hogy a kérelmező becsatolja a közüzemi szolgáltatóval kötött szerződést és az átvételi díjról szóló számlát, valamint a bekötés költségeiről szóló számlát.

**18. §**

(1) Önkormányzati segély adható annak a gyermeknek, fiatal felnőttnek, akinek családjában az egy főre jutó jövedelem nem haladja meg az öregségi nyugdíj mindenkori legkisebb összegének 200 %-át és a család időszakosan létfenntartási gondokkal küzd vagy létfenntartást veszélyeztető rendkívüli helyzetbe került (pl. gyermek tartósan beteg, elemi kár, beiskolázás, szülők munkanélkülivé válása).

(2) Fiatal felnőtt részére az (1) bekezdésben foglaltakon túlmenően csak abban az esetben állapítható meg rendkívüli gyermekvédelmi támogatás, ha közép- vagy felsőfokú oktatási intézmény nappali tagozatán tanul.

(3) A rendkívüli gyermekvédelmi támogatás pénzbeli és természetbeni ellátás formájában is nyújtható.

(4) Természetbeni ellátások különösen – a megállapított támogatás, illetve segély összegének erejéig:

a)  gyermekintézményi étkezési térítési díj átvállalása,

b)  élelmiszer-utalvány biztosítása,

c)  gyógyszerköltség, egészségügyi szolgáltatásért fizetendő díj átvállalása,

d)  tandíj, kollégiumi díj átvállalása,

e)  tankönyv-, tanszerellátás költségeinek biztosítása,

f) iskolába járás költségeinek támogatása (autóbuszbérlet).

(5) A rendkívüli gyermekvédelmi támogatás, pénzbeli vagy természetbeni formájáról az eljárás során, az összes körülményt mérlegelve kell dönteni.

**19. §**

(1) A bizottság önkormányzati segélyt (szemétszállítási díjkedvezmény) ad annak a 65 éven felüli, egyedülálló személynek, akinek a jövedelme nem haladja meg az öregségi nyugdíjminimum 300 %-át.

(2) A szemétszállítási díjkedvezmény mértéke a mindenkori szolgáltatási díj 50 %-a.

(3) A bizottság jövedelemhatártól függetlenül díjkedvezményben részesíti azt a 65 éven felüli, egyedülálló személyt, aki fogyatékossági támogatásban részesül.

**Természetben nyújtott ellátások**

**Közgyógyellátás**

**20. §**

(1) Az Szt. 50. § (3) bekezdésére tekintettel méltányossági közgyógyellátás akkor állapítható meg,

a) ha a kérelmező családjában az egy főre számított havi családi jövedelemhatár legfeljebb az öregségi nyugdíj mindenkori legkisebb összegének 150 %-a, vagy

b) egyedül élő kérelmező esetében jövedelme az öregségi nyugdíj mindenkori legkisebb összegének legfeljebb 200 %-a és

c) a havi rendszeres gyógyító ellátásának költsége az öregségi nyugdíj mindenkori legkisebb összegének 25 %-a, továbbá ha a háziorvos igazolása szerint a gyógyszerszükséglet egy éven túl fennáll.

(2) Amennyiben a felmerülő rendszeres gyógyító ellátás költsége az (1) bekezdés c) pont szerinti mértéket eléri, de nem tekinthető tartósnak, a kérelmező támogatásáról közgyógyellátás helyett gyógyszertámogatás céljára megállapított átmeneti segély formájában kell gondoskodni.

**Személyes gondoskodást nyújtó ellátások**

**21. §**

(1) Az Önkormányzat a szociálisan rászorulók részére a szociális szolgáltatások körébe tartozó alapszolgáltatásokat a Polgári Szociális Központ közreműködésével biztosítja.

(2) Az Önkormányzat által biztosított alapszolgáltatások:

a) étkeztetés,

b) házi segítségnyújtás,

c) jelzőrendszeres házi segítségnyújtás,

d) családsegítés,

e) támogató szolgáltatás,

f) idősek nappali ellátása – idősek klubja.

**Étkeztetés**

**22. §**

(1) Étkeztetés keretében azoknak a szociálisan rászorultaknak a napi legalább egyszeri meleg étkezéséről kell gondoskodni, aki önmaga, illetve eltartottjai részére azt tartósan vagy átmeneti jelleggel:

a) kora,

b) egészségi állapota,

c) fogyatékossága,

d) szenvedélybetegsége,

e) pszichiátriai betegsége,

f) hajléktalansága,

g) szociális rászorultsága miatt nem képes biztosítani.

(2) Életkora miatt rászorulónak kell tekinteni azt a személyt, aki:

a) 65. életévét nem töltötte még be, de öregségi nyugdíjban részesül és egészségi állapota miatt önmaga ellátására nem képes

b) 65. életévét betöltötte és öregségi nyugdíjban részesül.

(3) Egészségi állapota miatt rászorulónak kell tekinteni azt a személyt, aki:

a) súlyosan mozgáskorlátozott

b) munkaképességét legalább 50 %-ban elvesztette

c) akut vagy krónikus betegsége miatt önmagát ellátni időlegesen vagy véglegesen nem képes.

(4) Fogyatékossága miatt rászorulónak kell tekinteni azt a személyt, aki vakok személyi járadékában vagy fogyatékossági támogatásban, illetve magasabb összegű családi pótlékban részesül.

(5) Szenvedélybetegsége vagy pszichiátriai betegsége miatt rászorulónak kell tekinteni azt a személyt, aki fekvőbeteg gyógyintézeti kezelést nem igényel vagy bentlakásos vagy tartós bentlakásos ellátásban nem részesül, és önmaga ellátására részben képes.

(6) Hajléktalansága okán rászorulónak kell tekinteni azt a személyt, aki lakóhellyel nem rendelkezik, éjszakáit Polgár város közigazgatási területén tölti.

(7) Nem részesülhet szociális étkeztetésben az, aki tartási- és/vagy életjáradéki szerződést kötött.

(8) Az étkeztetés történhet az étel:

a) helyben fogyasztásával,

b) elvitelével,

c) indokolt esetben házhoz szállítással.

(9) Az étel házhoz szállítása esetében indokolt esetnek az minősül, ha ellátott az étel elvitelére egészségi állapota miatt nem képes.

**Házi segítségnyújtás**

**23. §**

(1) Házi segítségnyújtás keretében a szolgáltatást igénybe vevő személy saját lakókörnyezetében kell biztosítani az önálló életvitel fenntartása érdekében szükséges ellátást.

(2) A házi segítségnyújtás keretében biztosítani kell az ellátott

a) egyéni szükséglet szerinti ápolását, gondozását,

b) saját, valamint a lakókörnyezet higiénés körülményeinek a megtartását,

c) segítségnyújtását a veszélyhelyzetek kialakulásának a megelőzésében.

(3) Házi segítségnyújtásban az a szociálisan rászoruló személy részesíthető, akinek gondozási szükségletét az intézmény vezetője megállapította. A gondozási szükségletről az intézményvezető igazolást állít ki.

(4) A házi segítségnyújtást az intézményvezető által kiállított igazolásban meghatározott napi gondozási szükségletnek megfelelő időtartamban, de legfeljebb napi 4 órában lehet és kell nyújtani.

(5) A szolgáltatást igénybe vevő kérelmére a szolgáltatás az igazolásban meghatározott óraszámnál alacsonyabb mértékben megállapítható. Ebben az esetben az ellátandó feladatokat és a gondozási órát a megállapodásban külön rögzíteni kell.

(6) A szolgáltatást igénybe vevő személy a kiállított igazolás szerinti, vagy az általa igényelt, annál alacsonyabb napi óraszámnak megfelelő időtartamú házi segítségnyújtást hetente - a hét egy vagy több napjára - összevontan is igénybe veheti.

(7) Ha a gondozási szükséglet a napi 4 órát meghaladja, a szolgáltatást igénylőt az intézményvezető tájékoztatja a bentlakásos intézményi ellátás igénybevételének lehetőségéről.

(8) Házi segítségnyújtás nem állapítható meg annak a személynek, aki magatehetetlen, akinek egészségi állapota a folyamatos felügyeletet és/vagy egészségügyi, vagy egyéb

ellátását indokolja.

**Jelzőrendszeres házi segítségnyújtás**

**24. §**

(1) A jelzőrendszeres házi segítségnyújtás a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás.

(2) A jelzőrendszeres házi segítségnyújtás folyamatosan, a nap 24 órájában, készenléti rendszerben biztosított szolgáltatás.

(3) Segélyhívás esetén biztosított:

a) a készenlétben lévő szociális gondozó az ellátott lakásán, szállásán történő 30 percen belüli kiérkezése,

b) a segélyhívás okául szolgáló probléma megoldása érdekében szükséges azonnali intézkedések megtétele,

c) szükség esetén további egészségügyi vagy szociális ellátás kezdeményezése.

(4) Az igénybevétel szempontjából szociálisan rászorult az a személy, aki

a) 65.életévét betöltötte és egyedül élő,

b) súlyosan fogyatékos vagy pszichiátriai beteg személy és egyedül élő,

c) 65. életévét betöltötte, illetve súlyosan fogyatékos vagy pszichiátriai beteg és kétszemélyes háztartásban élő, és egészségi állapota indokolja a szolgáltatás folyamatos biztosítását.

(5) Jelzőrendszeres házi segítségnyújtás szociálisan nem rászorult személy számára is biztosítható.

**Családsegítés**

**25. §**

(1) A családsegítés a szociális vagy mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából nyújtott szolgáltatás.

(2) A családok segítése érdekében veszélyeztetettséget és krízishelyzetet észlelő jelzőrendszer működik. A jegyző, továbbá a szociális, egészségügyi szolgáltató, intézmény, valamint a gyermekjóléti központ, a pártfogói felügyelői és a jogi segítségnyújtói szolgálat jelzi, a társadalmi szervezetek, egyházak és magánszemélyek jelezhetik a családsegítést nyújtó szolgáltatónak, intézménynek, ha segítségre szoruló családról, személyről szereznek tudomást.

(3) A (2) bekezdés szerint kapott jelzés alapján a családsegítést nyújtó szolgáltató, intézmény feltérképezi az ellátási területen élő szociális és mentálhigiénés problémákkal küzdő családok, személyek körét, és személyesen felkeresve tájékoztatja őket a családsegítés (4) bekezdésben megjelölt céljáról, tartalmáról.

(4) A családsegítés keretében biztosítani kell

a) a szociális, életvezetési és mentálhigiénés tanácsadást,

b) az anyagi nehézségekkel küzdők számára a pénzbeli, természetbeni ellátásokhoz, továbbá a szociális szolgáltatásokhoz való hozzájutás megszervezését,

c) a családgondozást, így a családban jelentkező működési zavarok, illetve konfliktusok megoldásának elősegítését,

d) közösségfejlesztő, valamint egyéni és csoportos terápiás programok szervezését,

e) a tartós munkanélküliek, a fiatal munkanélküliek, az adósságterhekkel és lakhatási problémákkal küzdők, a fogyatékossággal élők, a krónikus betegek, a szenvedélybetegek, a pszichiátriai betegek, a kábítószer-problémával küzdők, illetve egyéb szociálisan rászorult személyek és családtagjaik részére tanácsadás nyújtását,

f) a családokon belüli kapcsolaterősítést szolgáló közösségépítő, családterápiás, konfliktuskezelő mediációs programokat és szolgáltatásokat, valamint a nehéz élethelyzetben élő családokat segítő szolgáltatásokat.

(5) A családsegítés keretében végzett tevékenységnek - a szolgáltatást igénybe vevő érdekében, mások személyiségi jogainak sérelme nélkül - a szükséges mértékig ki kell terjednie az igénybe vevő környezetére, különösen családjának tagjaira. Kiskorú személyre a családsegítés akkor terjedhet ki, ha

a) a kiskorú családtagjának ellátása a családsegítés keretében indult, és

b) a kiskorú érdekei - a gyermekjóléti szolgáltatás igénybevétele nélkül - e szolgáltatás keretében is megfelelően biztosíthatók.

**Támogató szolgáltatás**

**26. §**

(1) A támogató szolgáltatás célja a fogyatékos személyek lakókörnyezetben történő ellátása, elsősorban a lakáson kívüli közszolgáltatások elérésének segítése, valamint életvitelük önállóságának megőrzése mellett a lakáson belüli speciális segítségnyújtás biztosítása révén.

(2) A támogató szolgáltatás feladata a fogyatékosság jellegének megfelelően különösen

a) az alapvető szükségletek kielégítését segítő szolgáltatásokhoz, közszolgáltatásokhoz való hozzájutás biztosítása (speciális személyi szállítás, szállító szolgálat működtetése),

b) az általános egészségi állapotnak és a fogyatékosság jellegének megfelelő egészségügyi-szociális ellátásokhoz, valamint a fejlesztő tevékenységhez való hozzájutás személyi és eszközfeltételeinek biztosítása,

c) információnyújtás, ügyintézés, tanácsadás, a tanácsadást követően a társadalmi beilleszkedést segítő szolgáltatásokhoz való hozzájutás biztosítása,

d) a jelnyelvi tolmácsszolgálat elérhetőségének biztosítása,

e) segítségnyújtás a fogyatékos személyek kapcsolatkészségének javításához, családi kapcsolatainak erősítéséhez speciális, önsegítő csoportokban való részvételükhöz,

f) egyes szociális alapszolgáltatási részfeladatok biztosítása a fogyatékos személyek speciális szükségleteihez igazodóan,

g) segítségnyújtás a fogyatékos emberek társadalmi integrációjának megvalósulásához, valamint a családi, a közösségi, a kulturális, a szabadidős kapcsolatokban való egyenrangú részvételhez szükséges feltételek biztosítása,

h) a fogyatékos személy munkavégzését, munkavállalását segítő szolgáltatások elérhetőségének, igénybevételének elősegítése.

(3) A támogató szolgáltatás szempontjából ellátandó az a személy, aki egyedül, vagy családban élő, önmaga ellátására nem, vagy csak részben képes súlyosan fogyatékos – fogyatékossággal élő látás-, hallás-, mozgás-, értelmi-, és halmozottan sérült, vagy autista – személy, aki a Támogató Szolgálat működési engedélye alapján meghatározott közigazgatási területen életvitelszerűen tartózkodik.

(4) A támogató szolgáltatás igénybevétele során szociálisan rászorultnak minősül az a súlyosan fogyatékos személy, aki

a) fogyatékossági támogatásban,

b) vakok személyi járadékában,

c) magasabb összegű családi pótlékban részesül.

(5) A szolgáltatás igénybevételéhez a súlyos fogyatékossági állapotot igazolni kell.

**Idősek nappali ellátása – idősek klubja**

**27. §**

(1) Az idősek nappali ellátása elsősorban a saját otthonukban élő tizennyolcadik életévüket betöltött, egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek részére biztosít lehetőséget a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére.

(2) Az ellátás szolgáltatásai különösen

a) szabadidős programok szervezése,

b) szükség szerint az egészségügyi alapellátás megszervezése, a szakellátásokhoz való hozzájutás segítése,

c) hivatalos ügyek intézésének segítése,

d) munkavégzés lehetőségének szervezése,

e) életvitelre vonatkozó tanácsadás, életvezetés segítése,

f) speciális önszerveződő csoportok támogatása, működésének, szervezésének.

(3) A szolgáltatás Polgár településen található nappali intézmény keretei között vehető igénybe.

**A szociális alapszolgáltatások igénybevételének rendje**

**28. §**

(1) A szociális szolgáltatások igénybe vétele önkéntes, az ellátást igénylő vagy törvényes képviselője szóbeli vagy írásbeli kérelmére történik. Az ellátás iránti írásbeli kérelmet az intézmény által rendszeresített formanyomtatványon lehet benyújtani. A szóbeli kérelem azon Szolgálatnál terjeszthető elő, amely a kérelmezett szolgáltatást biztosítja.

(2) Az intézmény vezetője a beérkezett kérelmeket nyilvántartásba veszi, az intézményi felvétel a beérkezés sorrendjében történik.

**29. §**

(1) Az alapszolgáltatás iránti kérelemben foglalt szolgáltatás biztosításáról, a biztosítás elutasításáról, a szolgáltatás megszüntetéséről az intézményvezető saját hatáskörben dönt, s döntéséről az ellátást igénylőt írásban értesíti.

(2) Az intézményvezető döntése ellen az ellátást igénylő, illetve törvényes képviselője a döntésről szóló értesítés kézhez vételétől számított 8 napon belül a fenntartóhoz benyújtott panasszal élhet.

(3) Az intézményvezető az intézményi ellátás igénybevételének megkezdésekor az ellátást igénybe vevővel megállapodást köt.

(4) A megállapodás tartalmazza:

a) az intézményi ellátáskezdő időpontját,

b) az intézményi ellátás időtartamát (a határozott vagy határozatlan időtartam megjelölését)

c) az intézmény által nyújtott szolgáltatások tartalmát

d) a személyi térítési díj megállapítására, fizetésére vonatkozó szabályokat, amennyiben az ellátás térítési díjfizetési kötelezettséggel jár,

e) a megállapítás módosításának szabályait,

f) az intézményi jogviszony megszűnésének és megszüntetésének módjait,

g) a panasztétel lehetőségét, annak kivizsgálási módját.

(5) A megállapodásban foglalt intézményi kötelezettségek teljesítésével kapcsolatos panasz kivizsgálása az intézményvezető feladatköre.

Az intézményvezető intézkedése ellen az ellátást igénybe vevő a fenntartóhoz panasszal fordulhat, különösen

a) ha az intézményvezető határidőn belül nem intézkedik,

b) az intézményvezető intézkedésével nem ért egyet.

Az intézményvezetői döntés felülbírálására, a panasz kivizsgálására Polgár város Önkormányzatának Humánfeladatok és ügyrendi bizottsága jogosult az intézményvezető meghallgatását követően.

**A szociális rászorultság igazolása**

**30. §**

(1) A szociális rászorultság megállapításához az alábbi igazolások használhatók fel:

a) életkor igazolására bármely személyazonosságot igazoló okmány vagy születési anyakönyvi kivonat,

1. rendszeres pénzellátás igazolására a rendszeres pénzellátást megállapító határozat,

c) munkaképesség csökkenésének igazolására az Rehabilitációs Szakigazgatási Szervnek a szakvéleménye,

d) súlyos mozgáskorlátozottságról kiállított háziorvosi igazolás,

e) fogyatékosság, súlyos fogyatékosság igazolására a Magyar Államkincstár Területileg Illetékes Igazgatóságának határozata a fogyatékossági támogatás megállapításáról, vagy a fogyatékosság fennállását igazoló szakvélemény,

f) a pszichiátriai betegség, szenvedélybetegség fennállását külön jogszabályban meghatározott okiratok,

g) az egészségi állapotról a háziorvos által kiállított igazolás,

h) egyedülállóság igazolására az ellátást kérelmező vagy törvényes képviselőjének nyilatkozata.

**Szociális ellátások megszűnése**

**31. §**

(1) Az intézményi jogviszonyt az intézményvezető az Szt. 101. § (2) bekezdésében, valamint az ellátottal kötött megállapodásban meghatározott esetekben szüntetheti meg.

(2) Az ellátás megszüntetéséről az intézmény vezetője dönt, és döntéséről értesíti a kérelmezőt. Döntése ellen a kézhezvételt követő 10 munkanapon belül Polgár Város Önkormányzatának Humánfeladatok és ügyrendi bizottságához lehet fordulni.

(3) Az intézményi jogviszony megszűnik:

a) az intézmény jogutód nélküli megszűnésével,

b) a jogosult halálával,

c) a határozott idejű szolgáltatás esetén a megjelölt időtartam lejártával.

**Külön eljárás nélküli ellátás nyújtásának esetkörei**

**32. §**

(1)A Polgári Szociális Központ által külön eljárás keretében biztosítható ellátások esetei:

1. ha az igénylő önmaga ellátására teljesen képtelen és nincs olyan hozzátartozója, aki ellátásáról gondoskodna,
2. háziorvos, kezelő orvos szakvéleménye szerint soron kívüli szolgáltatás biztosítása szükséges
3. szociális helyzetében, egészségi állapotában olyan kedvezőtlen változás következett be, ami a gyorsított eljárást igényli,
4. kapcsolata a vele együtt élő hozzátartozójával, eltartójával helyrehozhatatlanul megromlott, és a kapcsolat hiánya az igénylő életét, testi épségét veszélyezteti.

(2)Az intézményvezető köteles az (1) bekezdésben meghatározott esetekben külön eljárás lefolytatása nélkül az ellátást biztosítani annak a rászorulónak, akinek életét, testi épségét, egészségi állapotát az ellátás elmaradása veszélyezteti.

**Alapszolgáltatások térítési díja**

**33. §**

(1) Ha e rendelet ettől eltérően nem rendelkezik, az e rendeletben meghatározott személyes gondoskodást nyújtó szociális ellátásokért térítési díjat kell fizetni.

A személyes gondoskodás körébe tartozó szociális ellátások térítési díja (intézményi térítési díj) a szolgáltatási önköltség és a normatív állami hozzájárulás különbözete.

(2) Az intézményi térítési díjakat a Rendelet 1. számú melléklete tartalmazza.

(3) A térítési díjat e rendelet szabályai szerint

a) az ellátást igénybe vevő jogosult;

b) a szülői felügyeleti joggal rendelkező törvényes képviselő;

c) a jogosult tartására, gondozására köteles és képes személy (az a)-c) pont alattiak a továbbiakban: kötelezett) köteles megfizetni.

(4) Térítésmentesen a családsegítés alapszolgáltatást kell biztosítani.

(5) Ingyenes ellátásban kell részesíteni azt az ellátottat, aki jövedelemmel nem rendelkezik;

(6) A térítési díjak méltányosságból való csökkentésének, elengedésének jogkörét Polgár Város Önkormányzatának Humánfeladatok és ügyrendi bizottsága gyakorolja.

**A térítési díj befizetése és ellenőrzése**

**34. §**

(1) A térítési díjat az igénybevétel napjától havonként – az étkeztetés alapszolgáltatás kivételével- a tárgyhónapot követő hónap 1-10. napjáig kell megfizetni.

Étkeztetés alapszolgáltatás igénybevétele esetén a térítési díjat a tárgyhónapot megelőző hónap 20. napjától 30. napjáig kell megfizetni az ellátást nyújtó intézmény elszámolási számlájára.

(2) Az intézmény vezetője ellenőrzi, hogy a megállapított térítési díj befizetése havonként megtörténik-e. Ha a kötelezett a befizetést elmulasztotta, az intézményvezető 15 napos határidő megjelölésével a fizetésre kötelezett személyt írásban felhívja az elmaradt térítési díj befizetésére. Ha a határidő eredménytelenül telt el, az intézmény vezetője a kötelezett nevét, lakcímét és a fennálló díjhátralékot nyilvántartásba veszi.

(3) A (2) bekezdés szerint nyilvántartott díjhátralékról az intézmény vezetője negyedévenként tájékoztatja a fenntartót a térítési díjhátralék behajtása vagy a behajtatlan hátralék törlése érdekében.

(4) Az ingyenesen étkeztetésben részesített ellátott térítési díját az Önkormányzat köteles a Polgári Szociális Központnak megtéríteni.

**Szociálpolitikai Kerekasztal**

**35. §**

Polgár Város Önkormányzata helyi Szociálpolitikai Kerekasztalt hoz létre, a helyi szociálpolitikai feladatok ellátásának elősegítésére, a közfoglalkoztatási terv véleményezésére, a közfoglalkoztatási tervben meghatározott feladatok megvalósulásának, végrehajtásának folyamatos figyelemmel kísérésének.

**36. §**

(1) A Szociálpolitikai Kerekasztal szavazati joggal rendelkező tagjai:

a) Polgár Város polgármestere,

1. Polgár Város jegyzője,
2. Polgár Város Önkormányzat Humánfeladatok és ügyrendi bizottságának elnöke,
3. Polgári Szociális Központ vezetője,
4. a Polgári Polgármesteri Hivatal illetékes irodavezetője,
5. a Polgári Roma Nemzetiségi Önkormányzat elnöke,

Tanácskozási joggal:

1. Polgár város oktatási-nevelési intézmények vezetői,
2. Városgondnokság vezetője,
3. háziorvosok,
4. házi gyermekorvosok,
5. védőnők,
6. Vöröskereszt helyi szervezetének vezetője,
7. Munkaügyi Központ Kirendeltség-vezetője,
8. a Polgári Idősügyi Tanács képviselője.
9. **§**

(1) A Szociálpolitikai Kerekasztal szükség szerint, de évente legalább egy ülést tart.

Az ülést a polgármester hívja össze és vezeti.

(2) A Szociálpolitikai Kerekasztal ülésén szavazati joggal rendelkező tagok határozati formában döntenek. A Szociálpolitikai Kerekasztal akkor határozatképes, ha a szavazati joggal rendelkező tagok egyharmada jelen van. Az érvényes határozathoz a megjelent és szavazásban részt vevők egyszerű szótöbbsége szükséges.

(3) A Kerekasztal ügyrendjében bővítheti a tanácskozási joggal meghívottak körét.

1. A Szociálpolitikai Kerekasztal tevékenységéről évente beszámol a képviselő-testületnek
2. A Szociálpolitikai Kerekasztal ülései nyilvánosak.

**38. §**

**Záró és hatályba léptető rendelkezések**

(1) E rendelet kihirdetése napján lép hatályba.

(2) E rendelet 19. §-a 2015. január 1-jén lép hatályba.

(3) A rendelet hatálybalépésével egyidejűleg hatályát veszti a szociális igazgatásról és ellátásokról szóló 30/2013. (XII.20.) önkormányzati rendelet, valamint a 7/2014. (III. 28.) módosító rendelet.

Polgár, 2014. november 27.

**Tóth József dr. Váliné Antal Mária**

polgármester jegyző

A rendelet kihirdetése megtörtént:

Polgár, 2014. november 28-án

**dr. Váliné Antal Mária**

címzetes főjegyző

1. sz. melléklet a /2014. (XI. 28.) önkormányzati rendelethez

Polgár Város Önkormányzatának Szociális Szolgáltató Központja

szociális és gyermekjóléti alapszolgáltatásainak

önköltsége és intézményi térítési díjai

|  |  |  |  |  |
| --- | --- | --- | --- | --- |
|  | **A**  **Ellátási forma** | **B**  **Önköltség** | **C**  **Intézményi térítési díj** | |
| **1** | **étkeztetés**  **helyben fogyasztással, illetve elvitellel** | 578.-Ft/ellátási nap | 360.-Ft/ellátási nap | |
| **2** | **étkeztetés**  **kiszállítással** | 658.-Ft/ellátási nap | 435.-Ft/ellátási nap | |
| **3** | **házi segítségnyújtás** | 1000.-Ft/óra | térítésmentesaz öregségi nyugdíjminimum 100%-a vagy az alatti jövedelem esetén | Azzal, hogy ellátottak a tárgyhónapban a 15. gondozási óra után az ellátást térítésmentesen vehetik igénybe. |
| 50.-Ft az öregségi nyugdíjminimum 100%-ánál magasabb, de 150%-a vagy az alatti jövedelem esetén |
| 100.-Ft az öregségi nyugdíjminimum 150%-ánál magasabb, de 300%-a vagy az alatti jövedelem esetén |
| 150.-Ft az öregségi nyugdíjminimum 300%-ánál magasabb jövedelem esetén |

|  |  |  |  |  |
| --- | --- | --- | --- | --- |
|  | **A**  **Ellátási forma** | | **B**  **Önköltség** | **C**  **Intézményi térítési díj** |
| **4** | **családsegítés** | | 1.777.-Ft/óra |  |
| **5** | **jelzőrendszeres házi segítségnyújtás** | | 78.-Ft/készülék/nap | **térítésmentes**  szociálisan rászoruló személyek esetén |
| **100.-Ft/nap/készülék**  szociálisan nem rászoruló személyek esetében |
| **6** | **támogató szolgáltatás** | személyi segítés | 725.-Ft/ feladatmutató | **térítésmentes** |
| szállító szolgáltatás | 987.-Ft/ feladatmutató | **térítésmentes** |
| **7** | **idősek nappali ellátása**  **(idősek klubja)** | | 618.-Ft/fő/nap | térítésmentes |
| **8** | **gyermekjóléti szolgáltatás** | | 559.-Ft/óra |  |

Az árak étkeztetés esetében az ÁFA-t tartalmazzák.

Az ellátási nap kizárólag ebéd biztosítását foglalja magában az étkeztetés alapszolgáltatás esetében.

|  |  |
| --- | --- |
| **Szolgáltatás megnevezése** | **Nyersanyag**  **Norma (nettó)** |
| **étkeztetés (szociális, munkahelyi, vendég)** | 250.-Ft/adag |